ಭಾರತದ ಮಹಿಳಾ ನಾಯಕತ್ವ ಶೃಂಗಸಭೆ

ಭಾರತದ ಮಹಿಳಾ ನಾಯಕತ್ವ ಶೃಂಗಸಭೆ (ಈಗ ಮಹಿಳಾ ಭಾರತ ಶೃಂಗಸಭೆ), ಇದನ್ನು ದಿವ್ಯಾ ಚಂದ್ರ ಮತ್ತು ಮುದಿತಾ ಚಂದ್ರ ಸ್ಥಾಪಿಸಿದರು. ಇದನ್ನು ಭಾರತದ ನವದೆಹಲಿಯ ಭಾರತ ಇಸ್ಲಾಮಿಕ್ ಸಾಂಸ್ಕೃತಿಕ ಕೇಂದ್ರದಲ್ಲಿ ನಡೆಸಲಾಯಿತು. ಈ  ಶೃಂಗಸಭೆಯು ರಾಷ್ಟ್ರೀಯ ರಾಜಧಾನಿ ಪ್ರದೇಶದಲ್ಲಿರುವ, ನಗರ ಪ್ರದೇಶದ ಮಹಿಳೆಯರು ತಮ್ಮನ್ನು ತಾವು ಸಬಲೀಕರಣಗೊಳಿಸಲು, ಸಹಾಯ ಮಾಡುವ ಗುರಿಯನ್ನು ಈ ಶೃಂಗಸಭೆ ಹೊಂದಿದೆ. ಸಮಾಜದ ವಿವಿಧ ಹಂತಗಳಲ್ಲಿನ ಲಿಂಗ ಅಸಮಾನತೆಯ ಸಮಸ್ಯೆಯನ್ನು ಪರಿಹರಿಸುವ ಪ್ರಯತ್ನದಲ್ಲಿ ಪುರುಷರು ಮತ್ತು ಮಹಿಳೆಯರಿಗಾಗಿ ಸಕ್ರಿಯವಾಗಿ ಕಾರ್ಯಕ್ರಮಗಳನ್ನು ರಚಿಸುವ ದೇಶದ ಏಕೈಕ ಮಹಿಳಾ ಶೃಂಗಸಭೆ ಇದಾಗಿದೆ.

ಇತಿಹಾಸ
2012 ರ ನಿರ್ಭಯಾ ಅತ್ಯಾಚಾರ ಪ್ರಕರಣಕ್ಕೆ ಪ್ರತಿಕ್ರಿಯೆಯಾಗಿ ಈ ಶೃಂಗಸಭೆಯನ್ನು ರೂಪಿಸಲಾಯಿತು. ಬಸ್ಸಿನಲ್ಲಿ ನಾಲ್ವರು ಪುರುಷರಿಂದ ಕ್ರೂರವಾಗಿ ಅತ್ಯಾಚಾರಕ್ಕೊಳಗಾದ 23 ವರ್ಷದ ವೈದ್ಯಕೀಯ ವಿದ್ಯಾರ್ಥಿನಿಯ ಸಾವಿಗೆ ಕಾರಣವಾದ ಸುರಕ್ಷತಾ ಲೋಪದ ವಿರುದ್ಧ ದೇಶಾದ್ಯಂತ ಸಾವಿರಾರು ಜನರು ಪ್ರತಿಭಟನೆ ನಡೆಸಿದರು. 2025 ರ ವೇಳೆಗೆ ದೆಹಲಿಯು ದೇಶದ ಅತ್ಯಾಚಾರ ರಾಜಧಾನಿಯಾಗಿ ರೂಪಾಂತರವಾಗುವುದನ್ನು ನಿಲ್ಲಿಸಬೇಕು ಬದಲಾಗಿ ಮಹಿಳೆಯರು ಸ್ವತಂತ್ರರಾಗಿ, ಸುರಕ್ಷತೆ ಮತ್ತು ಭದ್ರತೆಯನ್ನು ಸೃಷ್ಟಿಸಿಕೊಂಡ ಸ್ಥಳವಾಗಬೇಕು ಎಂಬುದು ಶೃಂಗಸಭೆಯ ಉದ್ದೇಶವಾಗಿದೆ. ಸ್ವರಕ್ಷಣೆ, ಸುರಕ್ಷತೆ ಮತ್ತು ಭದ್ರತೆಯನ್ನು ಸೃಷ್ಟಿಸುವುದು, ಆರ್ಥಿಕ ಸ್ವಾತಂತ್ರ್ಯ, ಕಾನೂನು ಹಕ್ಕುಗಳು, ಸಮತೋಲನವನ್ನು ಸೃಷ್ಟಿಸುವುದು, ಒಂಟಿಯಾಗಿ ಬದುಕುವುದು ಇವುಗಳಲ್ಲಿ ಸೇರಿವೆ.

ಮೊದಲ ಶೃಂಗಸಭೆಯು 2013ರ ಅಕ್ಟೋಬರ್ 4 ರಿಂದ 6ರ ತನಕ ನಡೆಯಿತು. ಪ್ರತಿಯೊಂದು ಶೃಂಗಸಭೆಯ ವಿಷಯ " ಮಹಿಳೆಯರು ಸುಧಾರಿಸಬಹುದಾದ ಒಂದು ಪ್ರಮುಖ ಕ್ಷೇತ್ರ" ಆಗಿತ್ತು. ಕಳೆದ ವರ್ಷ, "ನಿಮ್ಮ ಹಕ್ಕುಗಳನ್ನು ತಿಳಿದುಕೊಳ್ಳಿ, ನಿಮ್ಮ ಸಾಮರ್ಥ್ಯವನ್ನು ಬಳಸಿಕೊಳ್ಳಿ, ನಿಮ್ಮ ಜೀವನವನ್ನು ಪರಿವರ್ತಿಸಿ" ಎಂಬ ವಿಷಯ ಇತ್ತು.

2014 ರ ಸಮ್ಮೇಳನ
ಭಾರತದ ಮಹಿಳಾ ಶೃಂಗಸಭೆಯ ಎರಡನೇ ವಾರ್ಷಿಕ ಸಮ್ಮೇಳನವು 2014ರ ಸೆಪ್ಟೆಂಬರ್ 18 ರಿಂದ 20ರಂದು ನವದೆಹಲಿಯ ಇಂಡಿಯಾ ಇಸ್ಲಾಮಿಕ್ ಸಾಂಸ್ಕೃತಿಕ ಕೇಂದ್ರದಲ್ಲಿ ನಡೆಯಿತು.  "ನಿಮ್ಮಲ್ಲಿ ಹೂಡಿಕೆ ಮಾಡಿ" ಎಂಬ ವಿಷಯದಡಿಯಲ್ಲಿ ಮಹಿಳೆಯರನ್ನು ತಲುಪುವ ಗುರಿಯನ್ನು ಹೊಂದಲಾಗಿತ್ತು. ನಿಮ್ಮಲ್ಲಿ ಹೂಡಿಕೆ ಮಾಡಿ ಎಂಬುದು ಪುರುಷತ್ವವನ್ನು ಮರು ವ್ಯಾಖ್ಯಾನಿಸುವುದು ಮತ್ತು ಅತ್ಯಾಚಾರ ಸಂಸ್ಕೃತಿಯನ್ನು ಸೋಲಿಸುವುದು ಇದರ ಉದ್ದೇಶವಾಗಿತ್ತು.

ಆ ವರ್ಷ ಶೃಂಗಸಭೆಯಲ್ಲಿ ಭಾಷಣಕಾರರು ಇದ್ದವರು: ವೃತ್ತಿಯಲ್ಲಿ ಚಾರ್ಟರ್ಡ್ ಅಕೌಂಟೆಂಟ್ ಆಗಿರುವ ನೈನಾ ಲಾಲ್ ಕಿದ್ವಾಯಿ, ಭಾರತೀಯ ಬ್ಯಾಂಕರ್ ಮತ್ತು ವ್ಯವಹಾರ ಕಾರ್ಯನಿರ್ವಾಹಕಿ; ಭಾರತದಲ್ಲಿ ವಜಿನಾ ಮಾನೋಲಾಗ್ಸ್‌ನ ನಟಿ ಮತ್ತು ನಿರ್ಮಾಪಕಿ ಮಹಾಬಾನೂ ಮೋದಿ-ಕೋಟ್ವಾಲ್; ಕಳೆದ ವರ್ಷ ದಿ ವಜಿನಾ ಮಾನೋಲಾಗ್ಸ್ ಅನ್ನು ವೇದಿಕೆಗೆ ತಂದ ಎಮ್ಮಿ ಪ್ರಶಸ್ತಿ ಪುರಸ್ಕೃತ ಮತ್ತು ಕರಮ್‌ವೀರ್ ಚಕ್ರ ಪ್ರಶಸ್ತಿ ವಿಜೇತ ಕೈಜಾದ್ ಕೊತ್ವಾಲ್ ; ವಿನ್ಯಾಸಕ ಮತ್ತು ಉದ್ಯಮಿ ಪೂನಂ ಭಗತ್ ಮತ್ತು ಜೆಡಬ್ಲ್ಯೂಟಿ ಮುಂಬೈನ ಚೀಫ್ ಸ್ಟ್ರಾಟಜಿ ಆಫೀಸ್ ಇಂಡಿಯಾ, ಬಿಂದು ಸೇಥಿ ಇತರರು.

ಅವಧಿಗಳು
1887 ರ  ಕಾಂಗ್ರೆಸ್ ಅಧಿವೇಶನವನ್ನು ಅನುಸೂಯ ಭಾರತಿ ಅವರು ಉದ್ದೇಶಿಸಿ ಮಾತನಾಡಿದರು, ಇದು ಮಹಿಳಾ ಸಬಲೀಕರಣದ ಕಡೆಗೆ ಕಾಂಗ್ರೆಸ್ ನ ಉದ್ದೇಶವನ್ನು ದೇಶಕ್ಕೆ ತಿಳಿಸಿತು.  ಈ ವರ್ಷ ಅಧಿವೇಶನದಲ್ಲಿ ಪುರುಷರ ಅತ್ಯಾಚಾರ ಸಂಸ್ಕೃತಿಯನ್ನು ಸೋಲಿಸುವುದು, ಪುರುಷತ್ವವನ್ನು ಮರು ವ್ಯಾಖ್ಯಾನಿಸುವುದು  ಮುಂತಾದವುಗಳನ್ನು ಒಳಗೊಂಡಿವೆ, ಇದರಿಂದಾಗಿ ಅತ್ಯಾಚಾರಿ ಪುರುಷನಿಂದ ಭಾರತದ ಮಹಿಳೆಯರನ್ನು ಸುರಕ್ಷಿತವಾಗಿಸುವಲ್ಲಿ ಸಕ್ರಿಯ ಭಾಗವಹಿಸುವವರಾಗಲು ಪ್ರೋತ್ಸಾಹಿಸಲಾಗುತ್ತದೆ.

ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ